open-index/open-wikipedia-markdown huggingface dataset:
Pjål

**Pjål** er et verktøy for å bearbeide tre. Pjåler kan komme i flere former. I middelalderen hadde pjålen et langt skaft med et jern med egg i enden. Dette ble dradd langs treet for å forme eller ta bort ujevnheter. Det var også egne pjåler for å lage profiler i trevirket. Disse fungerte mer skrapende enn skjærende. Pjål var et viktig redskap blant bygging av stavkirker.
 
Det som ble kalt pjål på 1800-tallet hadde en noe annen utforming. Den hadde et skaft i tre med to handtak, et på hver side av stålet. Den fungerer som en høvel og er forløperen til håndhøvelen vi kjenner i dag. Når den fikk denne utformingen er noe usikkert, det kan ikke utelukkes at den har eksistert samtidig som formen til pjålen med langt skaft.

## Referanser
John Westbergh

**Johan «John» Westbergh** (født 6. august 1915 i Myckelgensjö, død 12. november 2002 i Bredbyn) var en svensk kombinertløper, langrennsløper og skiskytter. Westbergh vant bronse i militært patruljeløp under vinter-OL i 1936. Militært patruljeløp, en forløper til skiskyting, var demonstrasjonssport under OL 1936, medaljevinnerne fikk OL medaljer, men havnet ikke i den offisielle statistikken.

I VM i Lahtis i 1938 tok han sølvmedalje i kombinert. I VM i Zakopane i 1939 mislyktes han i kombinert og ble nummer 15, men han var på det svenske laget som tok sølvmedalje på 4 x 10 km stafett. Han ble også nummer 19 på 18 km langrenn i dette mesterskapet. Westbergh vant 18 km i Holmenkollen i 1938 og ble nummer 2 i kombinert. Han ble også nummer 3 i kombinert i 1940 og 4 i 1939. I 1941 ble han nummer 2 i kombinert i Lahtisspelen.

Westbergh ble fire ganger svensk mester i kombinert, i 1938, 1940, 1941 og 1942. Han tok sølv i 1936, 1939 og 1945, og bronse i 1946. Han ble svensk lagmester for Anundsjö IF på 30 km i 1940 og i kombinert i 1942. I 1945 og 1947 ble han svensk mester i skifeltskyting, og han tok bronse i 1949. Westbergh spilte også fotball for Anundsjö IF og drev med skyting for Anundsjö skytteförening.

Han var allrounder, noe som blant annet kom til uttrykk ved at han i 1940 stilte opp i alle øvelsene under det svenske mesterskapet på ski. Det endte med 22.-plass på 15 km, 4. på 30 km, 10. på 50 km, 1. i kombinert og 37.-plass i spesielt hopp.

John Westbergh  representerte det meste av tiden Anundsjö IF, men i kortere perioder også I 19:s IF og Brännans IF. Han fikk hederstegnet Stor Grabb i 1948. Han var far til Håkan Westbergh, som også ble svensk mester i kombinert og deltok i VM.

## Referanser


## Kilder
* Anundsjö Idrottsförening: John Westbergh, samlade minnen 1 (skrevet av Vidar Martinell, besøkt 13. november 2013)
* Svenska Skidförbundet: Nordiska grenar (OL- og VM-deltakere, besøkt 13. november 2013)
* Svenska Skidförbundet: Backe/nordisk kombination (svenske mestere, besøkt 13. november 2013)
* Svenska Skidförbundet: Stor Grabb - Skidåkarnas Hederstecken (besøkt 13. november 2013)

## Eksterne lenker
*
Robert J. Bentley

**Robert Julian Bentley** (født 3. februar 1943 i Columbiana i Alabama) er en amerikansk republikansk politiker. Han var guvernør i delstaten Alabama fra 2011 til 2017. Før dette var han valgt til Alabamas lovgivende forsamling fra Tuscaloosa 2003–2011.

Han vokste opp i landsbyen Columbiana i Shelby County som sønn av foreldre uten høyere utdannelse. Etter high school tok han bachelorgrad i kjemi og biologi ved University of Alabama, senere mastergrad i medisin ved samme universitet i 1968. Etter ett år ved  Carraway Methodist Hospital i Birmingham var han sanitetssoldat med grad av kaptein i United States Air Force 1969–1975. Deretter studerte han dermatologi ved University of Alabama i tre år, før han ble privatpraktiserende hudlege i Tuscaloosa. Han har grunnlagt en rekke småbedrifter.

Sommeren 2010 kom Bentley på en overraskende andreplass, bak Bradley Byrne og foran Tim James, i det republikanske primærvalget i Alabama. Bentley og Byrne møttes dermed i den endelige nominasjonskampen, der tidligere kongressrepresentant Sonny Callahan støttet Bentley, som vant med 56 % av stemmene. I guvernørvalget slo han Ron Sparks fra Det demokratiske parti med over 58 % av stemmene og en margin på 230&nbsp;000 stemmer.

## Referanser


## Eksterne lenker
*
Massefordring

En **massefordring** er i norsk konkursrett en fordring som etter dekningsloven § 9-2 skal dekkes «foran all annen gjeld», altså dividendefordringer, av et konkursbo eller insolvent dødsbo under offentlig skifte.

Kan ikke boet dekke sine massefordringer kan det åpnes konkurs mot boet (massekonkurs). I et slikt tilfelle vil omkostningene ved massekonkursen være massefordring, mens massefordringene ved primærkonkursen blir dividendefordringer.

## Oversikt over massefordringer
Det skilles mellom to klasser av massefordringer: de første, regulert i dekningsloven § 9-2 andre ledd nr. 1 og 2 er fordringer som anses som pådratt av konkursboet. Massefordringer av annen klasse er regnet opp i paragrafens tredje ledd nr. 1, 2 og 3, og anses ikke for å være pådratt av konkursboet.

### Massefordringer av første klasse
Følgende fordringer skal dekkes først: 
# ved konkurs: begravelsesomkostninger når skyldnerens dødsfall fant sted før konkursåpningen.
# omkostningene ved bobehandlingen
# andre forpliktelser påført skyldnerens bo under bobehandlingen, slik som forpliktelser boet får ved å tre inn i skyldnerens avtaler eller fortsette skyldnerens virksomhet

### Massefordringer av annen klasse
Følgende fordringer skal dekkes i den grad det er midler til det etter at fordringene av første klasse er dekket:
# omkostningene ved en umiddelbart forutgående gjeldsforhandling eller offentlig skifte av insolvent dødsbo
# forpliktelser påført boet med samtykke fra gjeldsnemda eller skifteretten
# forpliktelser overfor skatte- og avgiftskreditorer og forbrukere

## Referanser


## Eksterne lenker
* Kapittel 9 i dekningsloven hos Lovdata
Een beetje

**«Een beetje»**, mest kjent som **«'n beetje»** (norsk: *litt*), er en nederlandsk slager med Teddy Scholten. Sangen er laget av Dick Schallies og Willy van Hemert. Den var Nederlands bidrag i Eurovision Song Contest 1959, der sangen vant. Dette var Nederlands andre seier på tre år.

## Bakgrunn
Sangen var raskere, lettere og lystigere enn de tre foregående vinnerne, som alle var ballader i chansonstil. «'n beetje» ble sunget ut fra perspektivet til en ung kvinne som blir spurt av sin kjæreste om hun er tro og trofast, hvortil hun svarer: «lite grann». Denne uvanlige tilståelsen blir deretter rettferdiggjort av kommentaren at «alle er forelsket minst én gang», og at ingen derfor kan sies å være fullt ut trofast mot noen.

Scholten spilte også inn sangen på tysk («Sei ehrlich»), fransk («Un p'tit peu»), italiensk («Un poco») og svensk («Om våren»). Hun fremførte også en engelsk versjon på britisk fjernsyn, kalt «The Moment».

## Eurovision Song Contest
«'n beetje» var det siste bidraget ut på scenen av åtte i den nederlandske finalen 17. februar 1959. Der vant sangen med 235 poeng og ble dermed Nederlands bidrag til Eurovision Song Contest i franske Cannes. 

I Eurovision Song Contest onsdag 11. mars 1959 ble «'n beetje» fremført som femte av totalt elleve bidrag. Sangen vant avstemningen med , fem stemmer foran Storbritannia.

Heller ikke denne Eurovision-vinneren ble en særlig stor slager i Europa. I Nederland lå «'n beetje» på singellisten i tretten uker med en tredjeplass som høyeste notering. På den flamske singellisten lå den i tolv uker med en tolvteplass som høyeste notering. 

## Norsk versjon
Arne Bendiksen har skrevet en norsk tekst, «Det kommer en sommer». Den norske versjonen ble fremført av gruppen The Monn Keys og ble utgitt som singel på Triola.

## Referanser
Nordisk mesterskap i troppsgymnastikk for junior 2008

**Nordisk mesterskap i troppsgymnastikk for junior 2008** ble arrangert 19. april 2008, i Haukelandshallen i Bergen i Norge. Dette mesterskapet var for klubblag, ikke for landslag. 

Konkurranseformen var *TeamGym*, slik at det konkurreres sammenlagt i frittstående, tumbling og trampett.

## Resultater
### Kvinner

### Herrer

### Mix

## Eksterne lenker
* DGF - TeamGym - Nordisk Mesterskab 2008 - junior - 19/4-2008
Stortingsvalget 2013 i Bodø

**[[Stortingsvalget 2013]]** ble holdt 9. september 2013 i Bodø kommune som i resten av landet. Det var også mulighet til å stemme søndag 8. september på enkelte valglokaler. Stemmeberettigede var alle norske statsborgere som var registrert i manntallet for Bodø kommune innen 30. juni samme år. 

## Manntallet
Kun personer som er registrert i manntallet har stemmerett ved politiske valg. For å stå i Bodøs manntall på valgdagen må du ha registrert adresse i kommunen den 30. juli, altså en drøy måned før valgdagen. Et manntall til offentlig ettersyn var å finne på seks forskjellige lokasjoner i tidsrommet 15. juli til 14. september. Disse var følgene:

* Serviceskranken Rådhuset
* Servicetorget Postgården
* Servicetorget Herredshuset
* Servicetorget Misvær
* Saltstraumen nærmiljøsenter
* Kjerringøy nærmiljøkontor

## Valglokaler
Det var ti valgkretser under Stortingsvalget 2013 i Bodø kommune. Fem kretser hadde åpent for valg også søndagen i forveien, og disse var kretsene som dekket Bodø by og tettstedene Løding og Løpsmarka. De fem gjenværende er kretser utenfor de tettbebygde strøkene. Det var frivillig hvilket valglokale en benyttet, så lenge det lokalet var i sin respektive kommune. Listen over kretser med valglokale er å finne under.

* Sentrum krets - Bodø Spektrum a
* Saltvern krets - Stordalshallen a
* Nordsia krets - Nordstrandhallen a
* Mørkved krets - Mørkvedhallen a
* Løding krets - Tverlandet samfunnshus a
* Landegode/Helligvær krets - Landegode skole og Helligvær helsehus
* Kjerringøy krets - Kjerringøy skole
* Misvær krets - Misvær samfunnshus
* Skjerstad krets - Skjerstad samfunnshus
* Saltstraumen krets - Saltstraumen nærmiljøsenter
:  a Kretser med åpent valglokale søndag 8. september

## Valgresultat
Det var tilsammen  stemmeberettigede personer i Bodø kommune under valget. Tilsammen  stemmer ble avlagt, noe som gir en frammøteprosent på 78,7 %. Det ble telt 145 blanke stemmer, og 39 stemmer ble forkastet. Resultatet er å finne i tabellen under. 43 stemmer ved forrige stortingsvalg gikk til partier som enten ikke fikk stemmer eller ikke stilte til valg ved valget i 2013.
 

## Referanser
Tuddal kraftverk

**Tuddal kraftverk** er et vannkraftverk i Tuddal i Hjartdal kommune i Telemark fylke.

Det er et småkraftverk som utnytter et fall på 248 meter i den lille elven Kyrkjeåi.

Kraftverket sto ferdig i 2011, og har installert effekt på 1,6 MW. Årsproduksjon er 4,5 GWh.

Det er installert en stor og en liten peltonturbin.

## Referanser


## Kilder
* 
* NVE vannkraftdatabase
Gregorius Gravlid

**Gregorius Zachariassen Gravlid** (1890–1968) var en norsk kombinertløper fra Gjerpen i Telemark. 

Han vant Holmenkollrennet og fikk kongepokalen i 1916. Samme år ble han nummer 3 i Nordiska Spelen. Året etter satte han bakkerekord i Holmenkollbakken med 35,5 meter. Gravlid representerte først klubben Lidarende og deretter Odds Skiklub. Han var også skidommer og skimaker.

## Referanser
Slieve Donard

**Slieve Donard** er et fjell i County Down i Nord-Irland. Toppen er 849 moh. Det er en del av Mournefjellene og den høyeste toppen i provinsen Ulster. Det er det 19. høyeste fjellet i Irland. Slieve Donard ligger nær byen Newcastle på østkysten av County Down. 

## Eksterne lenker
*
Vestur-Barðastrandarsýsla

**Vestur-Barðastrandarsýsla** er et fylke på Island. Det befinner seg i regionen Vestfirðir. Kommunene i fylket er  Vesturbyggð og Tálknafjarðarhreppur og de største byene er Bíldudalur og Patreksfjörður.
Star Stable

**Star Stable Online** er et MMORPG onlinespill med fokus på hestehold som hovedsakelig henvender seg til yngre spillere. Det drives av det svenskeide selskapet Star Stable Entertainment AB. Spillet har i 2020 satt en aldergrense på 12 år. Spillet, som oppgis å ha rundt en halv million brukere hver måned i over hundre land, er abonnementsbasert utover begynnernivået.

## Referanser


## Eksterne lenker
* 
*
Sigurd Kristiansen

**Sigurd Harald Kristiansen** (født 21. januar 1887 på Borøya i Bærum, død 19. mars 1974) var en norsk kombinertløper og langrennsløper. Han ble nummer 2 i Holmenkollens kombinertrenn i 1914 og nummer 3 i 1915. I 1912 vant han 18 km langrenn som var en del av kombinertrennet i Holmenkollen. Hans beste resultater i hovedlandsrennet (NM) var 4.-plass på 30 km langrenn i 1913 og 1915, og 5.-plass i kombinert i 1909 og 1913. Han ble også nummer 3 i kombinert i Nordiska Spelen i Sverige i 1913. Kristiansen fikk kongepokalen for kombinertseier i Nydalsrennet i 1916.

Sigurd Kristiansen representerte Bærums Skiklub og Høvik IF, og for sistnevnte vant han premier i roing. Han var bror av kombinertløperen Einar Kristiansen, som fikk Holmenkollmedaljen i 1908.

## Referanser




## Kilder
* Erling Ranheim (red.): *[http://urn.nb.no/URN:NBN:no-nb_digibok_2010120606059 Norske skiløpere - Skihistorisk oppslagsverk i 5 bind - Østlandet Sør]*. Skiforlaget - Erling Ranheim, Oslo 1956 (s. 39, 664 og 723, digitalisert av Nasjonalbiblioteket)
Mýrasýsla

**Mýrasýsla** er et fylke på Island. Det befinner seg i regionen Vesturland. Den eneste kommune i fylket er  Borgarbyggð og den største byen er Borgarnes.
Sigurður Eggerz

**Sigurður Eggerz** ( født 1. mars 1875, død 16. november 1945)  var en islandsk politiker. Han tok sin juridiske eksamen ved Københavns Universitet i 1903.
Han var minister for Island fra 21. juli  1914 til 4. mai 1915 og fra 7. mars 1922 til 22. mars 1924.
 
Han var medlem av Alltinget fra 1911 til 1915, fra  1916 til 1926 og fra  1927 til  1931. Han var finansminister i perioden fra  1917 til  1920. Han var en av politikerne som grunnla Selvstendighetspartiet (Sjálfstæðisflokkurinn)
i 1929.    

## Kilder
* althingi.is:Sigurður Eggerz (islandsk)
Strandasýsla

**Strandasýsla** er et fylke på Island. Det befinner seg i regionen Vestfirðir. Kommunene i fylket er Árneshreppur, Bæjarhreppur, Kaldrananeshreppur og Strandabyggð. I fylket ligger byene Hólmavík, Drangsnes og Borðeyri.
Den Kristne Kongregasjon i Brasil

**Den Kristne Kongregasjon i Brasil** (*Congregação Cristã no Brasil* på portugisisk) er et evangelisk kirkesamfunn grunnlagt i Brasil av den italiensk-amerikanske misjonæren Luigi Francescon (1866-1964). Med over 20 000 menigheter og nye 2,4 millioner tilhengere, er dette et av det største trossamfunn innen pinsebevegelsen i Brasil.

## Historie

Luigi Francescon var en italiensk immigrant som var blitt voksendøpt i en pinsemenighet i Chicago. I 1910 reiste han til Brasil og grunnla menigheter som ble til Den Kristne Kongregasjon i Brasil. Menigheten var italiensk i mange år, helt til omkring 1935. Etter det har gudstjenestene vært på portugisisk. Siden 2000-tallet er det også noen få menigheter og bønnegrupper i Norden.

## Lære

Den Kristne Kongregasjon i Brasil fremholder at de har sin basis i Det nye testamente. De anser Bibelen som Guds ord og rettesnor for kristen tro og liv. De fremholder derfor at Bibelen utgjør hele deres lære. De tror på Treenigheten, der Gud er ett vesen, men tre personer: Faderen, Sønnen og Den hellige ånd. Frelse forstås som en aktiv handling fra Guds side. De mener at forholdet mellom Gud og menneskeslekten gikk tapt under syndefallet, men gjennom Jesu Kristi offerdød på korset og oppstandelse, gjenopprettet Gud forholdet mellom seg og menneskeslekten. 

Den Kristne Kongregasjon i Brasil står for troendedåp og praktiserer tungetale og helbredelse ved bønn. Dåpen er en dåp med full neddykkelse i vann, kalt «troendedåp». Å la seg døpe er et frivillig valg. Dåpen er en handling som gjøres på grunnlag av tro og overbevisning. Dåpen er en samvittighetspakt mellom den som lar seg døpe og Gud. Nattverden sees ikke som sakramental handling, men som et måltid til minne om Jesus Kristus.

Bevegelsen står teologisk sett nær pinsebevegelsen, men har historisk skilt seg ut ved å være motstandere av medlemsregistre. Pastorene er ubetalte lekmenn («eldste») og diakoner. Betaling av tiende praktiseres ikke. Menighetssang er ledsaget av orkester. Kvinnene bærer slør i forbindelse med messegang og bønn. Medlemmene hilser tradisjonelt hverandre med uttrykket "Guds fred" og et hellig kyss på kinnet.

De er imot blanding av religion og politikk, og medlemmer kan ikke påta seg politiske verv.

## Eksterne lenker
* –  Den Kristne Kongregasjon i Brasil (Congregação Cristã no Brasil) website - portugisisk
Sólrún Michelsen

**Sólrún Michelsen** (født Midjord i Tórshavn i 1948), oppvokst i Argir er en færøysk forfatter. Hun debuterte med barneboken *Argjafrensar* (Hankatter i Argir, 1994). Hun er gift med Poul Michelsen, som er politiker.

## Bibliografi

### Barne- og ungdomslitteratur
* 1994 *Argjafrensar* - barnebok, 146 sider
* 1996 *Útiløgukattar* (ungdomsroman), 123 sider
* 2003 *Loppugras* (dikt for barn)
* 2006 *Óvitar* - utgitt i ungdomsbog om spøkelser: Spøkilsið sum flenti
* 2013 *Torkils Døtur* (barnebok)

### Fantasy
* 1999 *Hin útvaldi* (fantasy)
* 2002 *Geislasteinar* (fantasy)

### Noveller
* 1996 *Øðrvísi stuttsøga* - (novelle) utgitt i Birting
* 2000 *Maya* (novelle) - Birting
* 2002 *Angi av deyða* (novelle), Birting
* 2004 *Maðurin úr Grauballe* (novelle) - utgitt i Birting
* 2006  Summi renna í stuttum brókum (novelle) i Vencil 1
* 2007 *Gjøgnum skygnið* - novelle, utgitt i Vencil 3
* 2009 *Hin blái eingilin* (novelle) i Vencil 6 
** 2013 *Der blaue Engel* (udgivet i tysk oversættelse i novellesamlingen "Mord unterm nordlicht" s. 85-88)
* 2011 *Rottan* (novellesamling)

### Romaner
* 2007 *Tema við slankum* (roman)
** 2009 *At danse med virkeligheden*, dansk oversettelse ved Kirsten Brix.
** 2015 *Tanz auf den Klippen*, tysk oversettelse ved Inga Meincke.
** 2017 *Sprinkeljenta*, norsk oversettelse ved Anne-Kari Skarðhamar.
* 2013 *Hinumegin er mars* (roman)
** 2017 *På den anden side er marts*, dansk oversettelse ved Kirsten Brix.
** 2017 *På den andre sida er mars*, norsk oversettelse ved Lars Moa.

### Dikt
* 1998 *Mítt gamla land* (dikt) - udgivet i det litterære magasin Birting
* 2000 *Oyggjarnar* (kantate)
* 2003 *Við vindeygað*  (dikt) - Publisert iBirting
* 2009 *Kantatusálmur* - i Vencil 7
* 2009 *Í opnu hurðini* (diktsamling)
* 2016 Ein farri av fráferð (diktsamling)

### Publisert i Mín jólabók og Vencil
* 1992 *Jól hjá Onnu og Jákupi* – Publisert i Mín jólabók (Min julebog)
* 1997 *Emma* – Publisert i Mín jólabók
* 1998 *Tann fyrsta flykran* og *Eg kenni eina vættur* - Publisert i Mín jólabók
* 1999 *Barnajól* og *Magga* - Publisert i Mín jólabók
* 2000 *Gásasteggin*, *Postboð* - Publisert i Mín jólabók
* 2001 *Fuglakongurin* og *Hinumegin vindeyga* Publisert i Mín jólabók
* 2003 *Tann fyrsta flykran fall í dag* og *Ein dag eg lá á bønum* - Publisert i Mín jólabók
* 2005 *Sápubløðran* Publisert i Mín jólabók
* 2006 *Summi renna í stuttum brókum* - Publisert i Vencil 1
* 2007 *Jólagávan* - Publisert i Mín jólabók
* 2009 *Sjúrður og dvørgamoy* - Publisert i Mín jólabók
* 2010 *Sjúrður og drekin* Mín jólabók

## Priser og utmerkelser
* 2002 Barnamentanarheiðursløn Tórshavnar býráðs (Torshavns byråds barnekulturpris)
* 2004 Nominert til Vestnordisk Råds Barne- og Ungdomslitteraturpris
* 2008 Mentanarvirðisløn M.A. Jacobsens
* 2015 Nominert til Nordisk råds litteraturpris

## Referanser
San Rafael (Heredia)

**San Rafael** er en by og administrasjonssentrum i kantonen San Rafael i provinsen Heredia i Costa Rica. Distriktet San Rafael hadde 9&nbsp;668 innbyggere i 2011.

## Referanser
Bjørn Baldursson

**Bjørn Baldursson** (født 13. september 1935) er en islandsk tidligere skøyteløper som deltok i nasjonale og internasjonale konkurranser i hurtigløp på skøyter og representerte Island og SF Akureyrar.

## Personlige rekorder

## Referanser




## Eksterne lenker
*
Snæfellsnes- og Hnappadalssýsla

**Snæfellsnes- og Hnappadalssýsla** er et fylke på Island. Det befinner seg i regionen Vesturland. Kommuner i fylket er  Eyja- og Miklaholtshreppur, Snæfellsbær, Grundarfjarðarbær og Helgafellssveit. De største byene er Stykkishólmsbær, Grundarfjörður og Ólafsvík.
Nordisk mesterskap i troppsgymnastikk 2007

**Nordisk mesterskap i troppsgymnastikk 2007** for senior ble arrangert 14. april 2007, i Stockholm i Sverige. Dette mesterskapet var for klubblag, ikke for landslag. 

Konkurranseformen var *TeamGym*, slik at det konkurreres sammenlagt i frittstående, tumbling og trampett.

## Resultater
### Mix

### Kvinner

### Herrer

## Eksterne lenker
* DGF - TeamGym - Nordisk Mesterskab 2007 - senior - 14/4-2007
Einar Arnórsson

**Einar Arnórsson**  (født 24. februar 1880, død 29. mars 1955) var en islandsk politiker, dommer og professor. Han var minister for Island fra 4. mai 1915 til 4. januar 1917. Einar Arnórsson  fikk sin juridiske eksamen ved  Københavns Universitet i 1906. 
Han ble valgt til Alltinget og satt der periodene fra 1914 til 1919 og fra 1931 til 1932 for Selvstendighetspartiet (Sjálfstæðisflokkurinn). Han var utdanningsminister   under Björn Þórðarson sin  regjering fra 1942 til 1944.

Han var professor i rettsvitenskap ved Universitetet på Island (Háskóli Íslands)  fra 1911 til 1915 og igjen etter å ha forlatt kontoret som minister for Island i perioden fra 1917 til 1922. Han var  høyesterettsdommer fra 1932 til 1942 og igjen fra 1944 til 1945. Han var rektor ved Universitetet på Island fra 1918 til 1919 og fra  1929 til 1930. 1930-44 var han svigerfar til Halldór Laxness. Han var redaktør av Isafold og Morgunlaðið fra  1919 til 1920.

## Referanser


## Kilder
* althingi.is: Einar Arnórsson
Aciculopoda mapesi

***Aciculopoda mapesi*** er en utdødd reke.

Den er kun kjent fra ett usedvanlig godt bevart eksemplar som ble funnet i Oklahoma i USA. Fossilet har en alder på omtrent 360 millioner år, altså fra overgangen mellom devon og karbon. Den er den andre kjente tifotkrepsen fra devon og den tredje kjente tifotkrepsen fra paleozoikum. Den regnes til en egen familie, Aciculopodidae.

## Litteratur
* 

## Eksterne lenker
*
Hans Ullevoldsæter

**Hans Pedersen Ullevoldsæter** (født 16. februar 1889 i Høland, død 25. mai 1982) var en norsk skiløper som representerte Sørkedalens IF. Han fikk Damenes pokal som beste hopper og ble nummer 3 i kombinert i Holmenkollen i 1912. Samme år ble han nummer 2 i det tyske mesterskapet i kombinert, og han var på det norske laget som vant pokalkonkurransen i spesielt hopp mot Sverige og Finland i Helsingfors. I 1911 fikk han 7.-plass i kombinert og 6.-plass på 30 km langrenn i hovedlandsrennet (NM), og 4.-plass i kombinert i Holmenkollen.

## Referanser


## Kilder
* Erling Ranheim (red.): *[http://urn.nb.no/URN:NBN:no-nb_digibok_2010120606059 Norske skiløpere - Skihistorisk oppslagsverk i 5 bind - Østlandet Sør]*. Skiforlaget - Erling Ranheim, Oslo 1956 (s. 39, 40 og 674, digitalisert av Nasjonalbiblioteket)
Enli naturreservat

**Enli naturresevat** er et edeløvskogsreservat på 135 daa liggende i åsen nord for Rykkinn i Bærum. Området ble fredet i 1982. Foruten store naturverdier inneholder området gamle kulturminner som oppmurte hesteveier og gamle gruveganger. Området er lett tilgjengelig.

## Referanser


## Eksterne lenker
* Kart over området på miljostatus.no
Vladimir Pozner

**Vladimir Vladimirovitsj Pozner** (russisk: Владимир Владимирович Познер, noen ganger stavet Posner, født 1. april 1934 i Paris, Frankrike) er en russisk-amerikansk journalist mest kjent for sine tv-opptredener under den kalde krigen, hvor han forklarte de sovjetiske synspunktene for amerikanske seere. 

Han vokste opp i USA, men flyttet i 1952 tilbake til Sovjetunionen. Han studerte ved Moskvas statsuniversitet, og ble uteksaminert i 1958. I 1960-årene startet han sin karriere som journalist, og ble etterhvert en kjent talsperson for Sovjetunionen i USA. 

I 2013 ledet Pozner et tv-program på Russlands «Pervyj kanal», hvor han intervjuet kjente russiske og internasjonale gjester.

## Referanser


## Eksterne lenker
* 
* 
*
Konfliktåret 1944

## Pågående konflikter
* Andre kinesisk-japanske krig (1937-1945)
** Japan på den ene siden
** Kina på den andre siden

* Andre verdenskrig (1939-1945)
** Tyskland, Italia og Japan på den ene siden
** Storbritannia og Frankrike, Sovjetunionen og USA (fra desember) på den andre siden

## Hendelser
* 27. april - Tyskland angriper den allierte landsettingsøvelsen Exercise Tiger.
* 19. mai - Polske tropper avslutter slaget om Monte Cassino.
* 6. juni - De allierte statenes styrker begynner invasjonen i Normandie.
* 9. juni - Sovjetunionen innleder en storoffensiv mot Finland.
* 22. juni - Sovjetunionen innleder operasjon Bagration.
* 9. juli - Finsk seier i slaget ved Tali-Ihantala.
* 20. juli - von Stauffenberg gjennomfører det mislykkede 20. juli-attentatet mot Hitler.
* 1. august - Begynnelsen av Warszawaoppstanden i 1944.
* 15. august - De allierte invaderer den franske rivieraen i operasjon Dragoon.
* 4. september - Våpenhvile mellom Finland og Sovjetunionen
* 15. september - Tyskerne forsøker å erobre Hogland i Operasjon Tanne Ost.
* 15. september - Amerikanske første marinekorpsdivisjon og 81. infanteridivisjon går iland på øyen Peleliu.
* 19. september - Finland og Sovjetunionen undertegner våpenhvilen i Moskva.
* 19. september - slaget om Hürtgenskogen innledes.
* 25. september - Wehrmacht inntar igjen Rhinenbroen ved Arnhem; slutt på Arnhem-operasjonen.
* 1. november - Lapplandskrigen innledes.
* 16. desember - Tyskland begynner Ardenneroffensiven.

## Referanser


## Eksterne lenker
*
Kojima Productions

**Kojima Productions Co, Ltd.** (japansk: 株式会社コジマプロダクション *Kabushiki gaisha Kojima Purodakushon*) er en japansk spillutvikler etablert i 2005 av videospilldesigner Hideo Kojima. Det var etablert som et datterselskap av Konami. Da Kojima forlot Konami og avsluttet sin kontrakt, gjenopprettet han selskapet som et uavhengig studio i Shinagawa.

## Utgivelser

## Referanser


## Eksterne lenker
*
Arne Hallén

**Arne Hallén** (født 31. august 1887 i Christiania, død 12. juli 1975) var en norsk langrennsløper og kombinertløper som representerte Mercantile SFK. 

Han ble nummer 3 i kombinert i Holmenkollen i 1909 og 1910, og i 1910 fikk han samme plassering på 50 km langrenn. Han hadde også flere andre gode plasseringer i de samme øvelsene. Hallén fikk ekstrapremie i Holmenkollen som beste langrennsløper fra byene på 17 km i 1908 og på 50 km i 1914, 1915 og 1916.

## Referanser


## Kilder
* Erling Ranheim (red.): *[http://urn.nb.no/URN:NBN:no-nb_digibok_2010120606059 Norske skiløpere - Skihistorisk oppslagsverk i 5 bind - Østlandet Sør]*. Skiforlaget - Erling Ranheim, Oslo 1956 (s. 38, 39, 328 og 450, digitalisert av Nasjonalbiblioteket)
Konfliktåret 1945

## Pågående konflikter
* Andre kinesisk-japanske krig (1937-1945)
** Japan på den ene siden
** Kina på den andre siden

* Andre verdenskrig (1939-1945)
** Tyskland, Italia og Japan på den ene siden
** Storbritannia og Frankrike, Sovjetunionen og USA på den andre siden

* Andre verdenskrig (1939-1945) avsluttes

* Den kinesiske borgerkrig (1945-1950) blusser opp igjen etter at Japan er blitt beseiret
** Republikken Kina på den ene siden
** Det kinesiske kommunistiske parti på den andre siden

* Den indonesiske nasjonalrevolusjonen (1945-1949)
** Nederland og Storbritannia på den ene siden
** Republikken Indonesia på den andre siden

## Hendelser
* 1. januar - Tysk flyangrep inom Ardenneroffensiven; Operasjon Bodenplatte.
* 27. januar - Den røde armé befrir Auschwitz.
* 13. februar - Bombingen av Dresden
* 23. februar - Fotoet av flaggreisingen ved slaget om Iwo Jima.
* 9. mars - Bombingen av Tokyo 9.-10. mars 1945
* 9. april - Russisk seier i slaget om Königsberg.
* 15. april - Britiske tropper befrir konsentrasjonsleiren Bergen-Belsen.
* 16. april - Sovjetunionen innleder slaget om Berlin.
* 7. mai - Tyskland kapitulerer og andre verdenskrig i Europa er over.
* 6. august - USA slipper Hiroshimabomben over Japan.
* 8. august - Sovjetunionen erklærer krig mot Japan og invaderer Mandsjuria.
* 9. august - USA slipper Fat Man over Nagasaki.
* 15. august - Japan kapitulerer og andre verdenskrig er dermed helt over.
* 17. august - Sukarno erklærer Indonesias selvstendighet; begynnelsen av Den indonesiske nasjonalrevolusjonen
* 24. oktober - Fredsorganisasjonen "De forente nasjoner" dannes.

## Referanser


## Eksterne lenker
*
Oddvør Johansen

**Oddvør Johansen** (født 30. oktober 1941 i Tórshavn) er en færøysk forfatter og organist i Tórshavn domkirke. I 2001 ble hun den første færøyske kvinne og frem til nå (2013) den eneste færøyske kvinne som har vært nominert til Nordisk råds litteraturpris.

## Bibliografi
* 1982 – Lívsins summar (roman, M.A. Jacobsens Heiðursløn, 1983)
** 1985 – Dansk: Livets sommer
** 1985 – Svensk: Livets sommar
* 1983 – Hundalív í Grindavági (barnebok)
* 1988 – Skip í eygsjón (barnebok, illustrert av Olivur við Neyst, Barnamentanarheiðursløn Tórshavnar býráðs (Tórshavns Byråds barnebokspris) i 1988)
* 1990 – Bella Katrina (novelle)
* 1993 – Ein mamma er ein mamma (roman)
* 1995 – Á káta horninum (novelle)
* 1998 – Í morgin er aftur ein dagur (roman, nominert til Nordisk råds litteraturpris, 2001)
* 2001 – Tá ið eg havi málað summarhúsið (Roman, M.A. Jacobsens Heiðursløn, 2002)
* 2004 – Sebastians hús (roman)
** 2005 – Islandsk: Sebastianshús
* 2006 – Úr køksvindeyganum (essays og noveller)
* 2015 - Svanarnir syngja (noveller, erindringer og essays)

### Oversatt til norsk
* Tider skal komme. Oversatt av Lars Moa, 2009

## Priser og utmerkelser
* 1983 Mentanarvirðisløn M.A. Jacobsens for "Lívsins Summar"
* 1988 Barnamentanarheiðursløn Tórshavnar býráðs (Torshavns byråds barnekulturpris) for "Skip í Eygsjón"
* 2001 Nominert til Nordisk råds litteraturpris
* 2002 Mentanarvirðisløn M.A. Jacobsens for "Tá ið eg havi málað summarhúsið"

## Referanser
Sissel Morken Gullord

**Sissel Morken Gullord** (født 29. august 1974) er en norsk musiker, sanger og artist.

Hun spiller tradisjonelle norske folkemusikkinstrumenter som bukkehorn og neverlur. Hun spiller bukkehorn i Disneys animasjonsfilm *[[Frost (film)|Frost]]*. Hun bidrar med egne improvisasjoner i tillegg til filmmusikken av Christophe Beck.

Sissel spiller også i *[[Civilization VI]]*. Her representerer hun den norske sivilisasjonen med lokal tradisjonsmusikk fra hennes hjemsted, spilt på bukkehorn. Mye av denne musikken finnes på «Norwegian Bukkehorn», musikk utgitt digitalt 2016, på iTunes, Tidal, Spotify og annet.

Hun vant Landskappleiken 2013 med lurspill i klassa for andre eldre folkemusikkinstrumenter.

Gullord har hovedfag som utøvende musiker fra Norges musikkhøgskole med waldhorn som hovedinstrument. Som en av få hornister i Norden har hun også spesialisert seg på å spille naturhorn, altså barokkhorn og klassisk naturhorn.

Gullord bor på Biri og arbeider som frilansmusiker.

## Referanser


## Eksterne lenker
* 
*
Bergens Mekaniske Verksteds skole

**Bergens Mekaniske Verksteds skole** var en skole opprettet i Bergen i 1856, etter pålegg fra Stiftsdireksjonen.Skolen ble på folkemunne kalt Verksskolen, og ble nedlagt rundt 1915.

## Historie
Ifølge skoleloven av 1827 var nemlig alle verk med flere enn 30 arbeidere forpliktet til å opprette skole for arbeidernes barn. Sogneprest Grønvold var den som først begynte å øve press for å få både Bergens Mekaniske Verksted og Strømmens Støperi til å etablere en skole. Han skrev gjentatte brev til styrene for de to bedriftene med henvisninger til skoleloven. Skolenkom i 1856, men sognepresten var ikke fornøyd med den. Lokalet var lite, trekkfullt og lytt, og læreren var ikke utdannet som «seminarist».

Da skolehuset brant ned i 1866 måtte elevene en periode gå på Årstad sogns skole på Haukeland. Sognepresten forsøkte nå å få Bergens Mekaniske Verksted og Strømmens Støperi til å bygge hver sin skole, men de bestemte seg til slutt for å gå sammen om å bygge en skole på Ny Krohnborg.

Den nye skolen var et enetasjes trehus med to klasserom i 1.etasje og lærerbolig i 2.etasje. I 1869 var det 113 elever ved skolen og to lærere. En mannlig lærer underviste de eldste elevene, og en kvinnelig underviste de yngste. På grunn av mangel på klasserom ble det innført både formiddags- og ettermiddagsundervisning. Skolen slet lenge med stort fravær. Dette skyldtes at mange av barna arbeidet i fabrikkene i Solheimsviken. Barnearbeid var utbredt på denne tiden. Dette ble det ført bedre kontroll med etter at Det stedlige fabrikktilsynet begynte å holde oppsyn med arbeidsforholdene i fabrikkene.

Elevtallet på Verksskolen økte stadig, og skolen ble snart overfylt. Også Haukeland skole var sprengt og det ble derfor vedtatt å bygge en ny skole. Solheim skole sto ferdig i 1884 og arbeiderbarna fra Strømmen Støperi ble nå overført hit. Verksskolen på Ny Krohnborg ble i 1892 utbedret og påbygd en etasje. Dette hadde bl.a. sammenheng med skoleloven av 1889, som stilte strengere krav både til skolebygninger og undervisning.

Verksskolen ble nedlagt rundt 1915 og bygningen ble i noen år brukt som bolig for arbeidere ved BMV. Huset gikk senere over i privat eie og ble revet i 1978.

Arkivet etter Bergens Mekaniske Verksteds skole er oppbevart ved Bergen Byarkiv.

## Litteratur
* Bing, Just: Aarstads historie. BHFSkr. 28/1922.

## Eksterne lenker
*  Artikkel i Bergen Byarkivs Historier fra en bydel - Årstad skrevet av Mona Nielsen
*  Bergen Byarkiv
Krukke (oppbevaringskar)

**Krukke** brukes som betegnelse for en beholder til oppbevaring av syltetøy, rømme, smør, mel, krydder og andre matvarer. Krukker er laget av keramikk eller glass. De har rundt tverrsnitt med rette eller bukete sider, og de har ofte ører til å løfte i. Enkelte krukker har også lokk i keramikk eller tre. Tidligere var det vanlig å lukke krukker ved å surre fast et stykke tøy over åpningen.

Allerede i romersk jernalder ble det produsert krukker i keramikk av høy kvalitet i Norden. I perioden 1000–1600 ser det ikke ut til å ha vært noen keramikkproduksjon i Norge. Først mot slutten av 1600-tallet blir pottemakerfaget mer synlig, og utover på 1700-tallet skjer det en stor oppblomstring med pottemakere som slår seg ned både i byer og på landsbygda.

## Referanser


## Litteratur
* Cederlund, Carl Olof (1963): «Keramik». *Kulturhistorisk leksikon for nordisk middelalder, Bd.8, sp. 381-387*, Oslo.
* Opstad, Lauritz (1990): *Norsk pottemakeri 1600-1900*. Oslo. ISBN 82-521-3507-2
* Østby, Jon Birger(1984): *Nomenklatur for melkestell.* Med tegninger av Torill Sand. Oslo.

## Eksterne lenker
* Se krukker i DigitaltMuseum
Serena

**Serena** er et italiensk og engelsk kvinnenavn.

## Etymologi
*Serena* er opprinnelig et senlatinsk navn dannet av *serenus*, «klar, rolig».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Serena Dandini (f. 1954), skuespiller
* Serena Gordon (f. 1963), skuespiller
* Serena Altschul (f. 1970), amerikansk journalist
* Serena Williams (f. 1981), amerikansk tennisspiller
* Serena Ryder (f. 1983), canadisk sanger
* Serena Iansiti (f. 1985), skuespiller
* Serena Deeb (f. 1986), bryter
* Serena Ortolani (f. 1987), italiensk volleyballspiller
* Serena Lorien, skuespiller
* Serena Ng, amerikansk journalist
* Serena Olivieri, italiensk maler

## Annen bruk av navnet
* Serena Maneesh, rockeband fra Oslo

## Referanser


## Eksterne lenker
PfSense

**pfSense** er en brannmur-/router-programvaredistribusjon basert på FreeBSD, som er fri programvare, utviklet av samarbeidende frivillige over hele verden siden 1990-tallet.
pfSense er en komplett pakke med operativsystem og tilleggsprogrammer som tilsammen utgjør en dedikert brannmur/router for TCP/IP-baserte nettverk. pfSense er kjent for pålitelighet og bred funksjonalitet, med egenskaper på linje med hva som finnes i kostbare kommersielle produkter. Den kan konfigureres og styres gjennom et web-basert grensesnitt, og krever ingen kunnskap om det underliggende FreeBSD-systemet for å administreres. I likhet med andre produkter i samme klasse, kreves det imidlkertid betydelig spesialkunnskap om nettverk, ruting og sikkerhet for å utnytte produktet. Dokumentasjonen dekker over 700 sider.
pfSense er ofte utplassert som en ytre brannmur, router og VPN-endepunkt, og inkluderer blant annet DHCP-server, DNS-server og avansert NAT-funksjonalitet.

## Historie
pfSense-prosjektet startet i 2004, som en avgrening av m0n0wall-prosjektet på initiativ fra Chris Buechler og Scott Ullrich. Fra begynnelsen fokuserte de på full PC-installasjon, i motsetning til m0n0walls fokus på innebygde ('embedded', selvstendige) systemer. Imidlertid er pfSense også tilgjengelig som en innebygd versjon for CompactFlash-baserte installasjoner. Versjon 1.0 av programvaren ble utgitt den 4. oktober 2006 og versjon 2.14.4 ble lansert 24. september 2018.

## Referanser


## Eksterne lenker
* 
*
Ole F. Harbek

**Ole Fingalf Harbek** (1887–1974) var en norsk jurist. Han var sorenskriver i Nedre Romerike sorenskriverembete fra 1936 til 1950 og i Horten sorenskriverembete fra 1950 til 1957. Fra 15. april til 25. september 1940 var han medlem av det upolitiske Administrasjonsrådet med ansvar for Justis- og politidepartementet. Harbek var også tiltenkt en plass i det påtenkte riksrådet under Riksrådsforhandlingene i 1940. Tyskerne ville ikke godta at Harbek skulle ha en plass i riksrådet, og forhandlingene brøt sammen.

Ole Harbek var svoger til Olaf Martin Devik. 

Harbek ble utnevnt til kommandør av St. Olavs Orden i 1963.

## Referanser



## Litteratur
* 
* 

## Eksterne lenker
*
Konfliktåret 1946

## Pågående konflikter
* Den kinesiske borgerkrig (1945-1950)
** Republikken Kina på den ene siden
** Det kinesiske kommunistiske parti på den andre siden

* Den indonesiske nasjonalrevolusjonen (1945-1949)
** Nederland og Storbritannia på den ene siden
** Republikken Indonesia på den andre siden

* Den første indokinesiske krig (1946-1954)
** Den franske union på den ene siden
** Viet Minh på den andre siden

* Borgerkrigen i Hellas (1946-1949)

## Hendelser
* 1. juli - Test *Able* i Operation Crossroads utføres.
* 22. juli - Irgun bomber King David Hotel i Jerusalem.
* 25. juli - Test *Baker* i Operation Crossroads utføres.
* 1. oktober - Dommene kunngjøres i Nürnbergprosessen mot de fremste tyske krigsforbrytere fra andre verdenskrig.
* 23. november - Den franske marinen bombarderer den vietnamesiske havnebyen  Hai Phong nord i Vietnam, noe som innledningen på den første indokinesiske krig, Frankrikes forsøk på igjen å ta kontrollen over Fransk Indokina.
* 20. desember - Franske tropper okkuperer Vietnams hovedstad Hanoi.

## Referanser


## Eksterne lenker
*
Havneingeniøren i Bergen

**Havneingeniøren i Bergen**, opprettet i 1890, var en teknisk avdeling av Bergen havnevesen. Havneingeniørens hovedoppgave var blant annet å bygge, vedlikeholde og reparere havneanlegg.
 
## Historie
Frem til midten av 1800-tallet bestod havnen i Bergen hovedsakelig av sjøvendte næringsbygg (sjøboder) hvor lasten ble levert direkte fra båtene. Båter som lå og ventet på tur for å bli slept til kai, eller som skulle ligge noen dager, ble fortøyd til bøyer på Vågen. Dette ble endret med dampskipene, som kunne gå til og fra kai selv. Overgangen fra seil til damp, økning i handelen, større rute- og passasjertrafikk, vekst i anløpstonnasjen etc., førte til et økende krav om større kaier, bedre laste- og losseinnretninger, flere vareskur og dypere grunner.
 
Tidligere var det private entreprenører som stod for utbygging av kaier. Etter hvert begynte havnevesenet å bygge sine kaier selv. Det ble starten på en ny tid, med behov for  spesialisering, teknisk ekspertise og flere ansatte. Den 1. april 1890 ble derfor Bergens første havneingeniør, Arthur M. Hansen, ansatt. Han var underlagt stadsingeniøren og sidestilt havnefogden. Fra 1915 ble havneingeniørvesenet en egen administrasjon, direkte underordnet magistrat og havnestyre.
 
I 1973 ble havnefogden og havneingeniøren slått sammen til en administrasjon, med en havnesjef som leder.

Arkivet etter havneingeniøren i Bergen blir oppbevart ved Bergen Byarkiv. Arkivet inneholder informasjon om bygninger og anlegg som skulle reises i havnen, samt den administrative delen av virksomheten. Videre finnes det en god del fotografier som forteller om havneingeniørens ulike prosjekter fra 1890-tallet og fram til 1973. 

I 2014 ble arkivene etter havnevesenet i Bergen innlemmet i Norges dokumentarvliste.

## Litteratur
* Berg, Adolph: Bergens Havnebetjenters Forening 1908-26.april-1933. Bergen 1933
* Fossen, Anders Bjarne: Bergen havn gjennom 900 år I. Bergen 1985
* Geelmuyden, Carl & Schetelig, Haakon (red.): Bergen 1814–1914, bd. II. Utgitt av Bergen kommune 1915
* Hartvedt, Gunnar Hagen: Bergen byleksikon. Bergen 1994
* Haaland, Anders: Bergen havn gjennom 900 år II. Bergen 2005
* Korsvold, Jens: Bergens Havnebetjenters Forening 1908–1958. Bergen 1958

## Eksterne lenker
* Havneingeniøren - oppslagsverket oVe, artikkel av  Ine Merete Baadsvik og Ragnhild Botheim, Bergen Byarkiv.
* Bergen og omland Havnevesen
* Artikkel om havnevesenet i Bergen  av Ine Merete Baadsvik, Bergen Byarkiv
* Havnevesenet i Bergen innlemmet i Norges dokumentarvliste, Kulturrådet
Trenbolon

**Trenbolon **er et anabolt androgent steroid basert på nandrolon. Det har aldri vært brukt medisinsk eller blitt offisielt forsket på i mennesker. I landbruk har Trenbolon blitt brukt for å øke vekstraten til storfe. Steroidet blir også mye benyttet av kroppsbyggere og styrkesportutøvere. I tillegg til at Trenbolon står på WADAs dopingliste ble det også forbudt å bruke etter norsk lov i 2013 i likhet med mange andre dopingmidler.

Trenbolon aromatiserer ikke til østrogen og det metaboliseres ikke til et sterkere androgen via 5α-reduktase enzymet, men det kan gi høye progesteronverdier. Til tross for mange potensielle bivirkninger er steroidet mye brukt fordi det er veldig effektivt til å bygge muskler, forbrenne fett og øke styrken uten vannretensjon. Noen av mekanismene bak er bl. a. at Trenbolon binder veldig sterkt til androgenreseptorene i muskelvev, senker verdiene av kortisol og øker IGF-1, og at det kan hindre lipogenese.

## Bivirkninger
Trenbolon er et av de aller mest effektive anabole steroidene, men også blant de med flest potensielle bivirkninger. Mange rapporterer økt seksualdrift ved bruk av Trenbolon, men ettersom det gir økte progesteronverdier kan det bl. a. også gi potensproblemer. Dette kan imidlertid motvirkes med f.eks. Viagra eller Cabergoline.

Hjerte- og karsystemet belastes mer av Trenbolon enn av de fleste andre anabole steroider. Økt hvilepuls, økt blodtrykk og forverret blodfettprofil er ikke uvanlig ved bruk. De fleste anabole steroider kan forbedre utholdenheten, men Trenbolon har som regel helt motsatt effekt.

Økt kroppstemperatur og svetting rapporteres hyppig av brukere, særlig etter måltider med mye karbohydrater. For noen reduseres matlysten. Søvnproblemer er ikke uvanlig.

At steroidebrukere blir aggressive er i hovedsak en myte, men Trenbolon er et av de få anabole steroidene som har denne effekten på en signifikant andel av brukerne. Trenbolon har også andre potensielle psykiske bivirkninger som man ikke ser ved bruk av andre anabole steroider.

## Referanser
Vikram Chandra

**Vikram Chandra** (født 1961) er en anglo-indisk forfatter. Debutromanen hans, *Rød jord og strømmende regn*, vant i 1996 Commonwealth Writers' Prize i klassen «Best First Book».

## Privatliv
Chandra ble født i New Delhi i 1961. Han er sønn av dramaturgen og manusforfatteren Kamna Chandra og forretningsmannen Navin Chandra. Hans søster Tanuja Chandra er regissør og manusforfatter, og hans andre søster Anupama Chopra er filmkritiker og filmkonsulent. Han er gift med forfatter Melanie Abrams.

## Utdannelse
Chandra studerte engelsk ved Pomona College, film ved Columbia University og skrivekunst ved Johns Hopkins University.

## Programmerer og universitetslærer
Han har blant annet jobbet som programmerer og undervist ved George Washington University og University of California, Berkeley.

## Forfatterskap
Chandra debuterte som forfatter i 1995 med romanen *Red earth and pouring rain* og ble for denne tildelt både Davig Higham Prize og Commonwealth Writers Prize. Hans senere bøker, både novellesamlingen *Love and Longing in Bombay* og romanen *Sacres Games* ble også godt mottatt.

## Bibliografi
* 1995: *Rød jord og strømmende regn* (roman)
* 1997: *Love and Longing in Bombay* (novellesamling)
* 2006: *Sacred Games* (roman)
* 2013: *Geek Sublime* (sakprosa)
* 2017: *Mirrored Mind: My Life in Letters and Code* (sakprosa)
* 2019: *Shanti* (novellesamling)

## Referanser
Opplodning

**Opplodning** er dybdemålinger av sjøgrunn. Opplodning og mudring er en forutsetning for utarbeidelse av havneplaner og havnekart, samt for kaibygging og annen bygge- og anleggsvirksomhet, utslippsvurderinger etc. i havneområdene. Det er havnevesenet sin oppgave å kartlegge dybdeforholdene i sine havneområder. Slike bunnundersøkelser ble i eldre tider foretatt ved hjelp av håndlodd. I nyere tid er ekkolodd blitt tatt i bruk. Bunnforholdene ble også nøye undersøkt ved utsettelse av bøyer og lignende.
 
## Se også
* Havnevesen
* Mudring
* Havneingeniøren i Bergen
* Bergen havnevesen

## Litteratur
* Berg, Adolph: Bergens Havnebetjenters Forening 1908-26.april-1933. Bergen 1933
* Fossen, Anders Bjarne: Bergen havn gjennom 900 år I. Bergen 1985
* Geelmuyden, Carl & Schetelig, Haakon (red.): Bergen 1814-1914, bd. II. Utgitt av Bergen kommune 1915
* Haaland, Anders: Bergen havn gjennom 900 år II. Bergen 2005
* Korsvold, Jens: Bergens Havnebetjenters Forening 1908-1958. Bergen 1958

## Eksterne lenker
* Opplodning - oppslagsverket oVe, artikkel av Ragnhild Botheim, Bergen Byarkiv.
Radio Ålesund

**Radio Ålesund** er en norsk lokalradiokanal med studio hos YOYN Cowork i Keiser Wilhelms Gate 25 i Ålesund sentrum. Stasjonen har døgnkontinuerlige sendinger.

Radio Ålesund er en kommersiell radiostasjon som lever av reklameinntekter.

Kanalen sender lokale nyheter, intervjuer og reportasjer fra dekningsområdet, og spiller hovedsakelig popmusikk.

Stasjonens dekningsområde er Ålesund, Sula, Giske, Haram, Skodje, Sykkylven og Misund, samt deler av de omliggende kommunene.

Radio Ålesund er en del av Jærradiogruppen som er et av landets største lokalradiokonsern.

Kanalen har konsesjon for sendinger på FM til 31.12.2026 og DAB til 31.12.2031

## Referanser


## Eksterne lenker
* Offisielle nettsider
Kapitalselskap

Et **kapitalselskap** er en type selskap hvor selskapsdeltakerne hefter for selskapet forpliktelser med kun et begrenset innskudd. I Norge er aksjeselskap og allmennaksjeselskap vanlige former for kapitalselskaper. Betegnelsen kommer fra tysk selskapsrett, hvor både AG og GmbH er typiske kapitalselskapsformer.

## Se også
* Personselskap
Personselskap

Et **personselskap** er en type selskap hvor minst en av selskapsdeltakerne hefter ubegrenset for selskapet forpliktelser. I Norge er ansvarlig selskap, enkeltpersonforetak og kommandittselskap eksempler på personselskaper.

## Se også
* Kapitalselskap